Nuusdagboek vir 4 April1. SAR – Onduidelikheid bestaan of Suid-Afrika sy troepe onttrek of versterk in die SAR. Die SANW ontken dat troepe versterk word. – Die Afrika Unie (AU) het in Chad ontmoet om die SAR te bespreek. Die AU eis ŉ verkiesing binne ŉ jaar terwyl die rebelle aanvoer hulle het drie jaar nodig. – Die parlement sê die Verdedigingskomitee gaan ontmoet om die SAR te bespreek. Verwag dat die vonke gaan spat. – Parlement het aangetoon dat daar eers op 23 April ŉ debat oor SA troepe in die SAR gevoer kan word. 2. Nelson Mandela in die hospitaal – Volgens dokters sterk Mandela goed aan. – DStv se kanaal 117 maak verskoning omdat die kanaal ŉ huldeblyk vir Mandela uitgesaai het. – Die ANC trek ten velde oor DSTV se flater. 3. Staatsdiens – Minister Trevor Manuel noem dat apartheid nie meer die skuld moet kry vir die staatsdiens wat nie doeltreffend funksioneer nie. – Die staatsdiens word beskryf as die enjinkamer wat die Nasionale Ontwikkelings Plan (NOP) van die grond moet kry. – Cosatu vakbonde wys uit dat hul nie inkoop op die NOP nie. 4. Marikana – Kommissaris Riah Phiyega is steeds in die getuiebank en die Menseregte kommissie se regsverteenwoordiger ondervra haar. – Phiyega se antwoorde bly in ŉ vaste raamwerk en sy sirkuleer net die antwoorde. 5. Misdaad en hof – Die Nasionale vervolgingsgesag dui aan dat die Andries Tatane uitspraak nie geappelleer gaan word nie. – Die gemeenskap van Muldersdrif is in skok op die moorde op Paul Schulze en Sydney Ndata. – Daar is reeds 203 renosters vir die jaar gestroop. – Oscar Pistorius dui aan dat hy weer wil begin oefen. 6. Ekonomie – Besigheidsvertroue is op ŉ 13 jaar laagtepunt. – BHP Billiton dui aan dat hy van Eskom verwag om krag kontrakte vir sy twee smelters te eer.